OzLabs/hebrew-wiki-articles huggingface dataset:
נחל חלץ

נחל חלץ או נווה אורי היא התנחלות בגוש עציון, השוכנת מצפון לשדה בועז ומדרום להר גילה. ההתנחלות גובלת ממערב בבתיר, וממוקמת בתוך אתר מורשת עולמית של אונסק"ו "בתיר", הסובב כפר זה.

== היסטוריה ==
חלק מהאדמות באזור נרכשו בידי הימנותא בע"מ (חברת בת של הקרן הקיימת לישראל) ב־1969.

בדצמבר 1982 הכריז הממונה על הרכוש הממשלתי והנטוש באזור יהודה ושומרון על כ־500 דונם באזור כרכוש ממשלתי.

ניסיון ראשון להקמת היישוב נעשה בדצמבר 2018 כאשר הוקם מאחז באדמות בסביבה.

בשנת 2019 הוקמה במקום "חוות נווה אורי" בסמוך למקום הירצחה של אורי אנסבכר באדמות קק"ל ובשיתוף עם משפחתה, במטרה למנוע את הבנייה הבלתי חוקית הפלסטינית באזור.

באוגוסט 2019 פונו פלסטינים מאדמות שבבעלות הימנותא באזור.

באוגוסט 2022 ביקרה במקום שרת הפנים איילת שקד ושיבחה את בלימת ההשתלטות הפלסטינית על האדמות, על ידי הקמת החווה.<ref></ref>

למיקום ההתנחלות חשיבות גאופוליטית רבה, שכן מחד היא מסייעת לרצף טריטוריאלי יהודי בין גוש עציון לירושלים, ובמקביל מונעת רצף טריטוריאלי פלסטיני בין ולג'ה, בתיר וחוסאן (שטח B) ובין בית לחם (שטח A).

ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת המאחז יחד עם מספר מאחזים נוספים.<ref>.</ref>

ב-8 ביולי 2024 חתם אלוף פיקוד המרכז יהודה פוקס על הצו שקבע את תחום השיפוט של חלץ והוסיף אותו לרשימת היישובים של מועצה אזורית גוש עציון. צוות קו כחול פרסם מפה חדשה של הרכוש הממשלתי באזור, והעמידו על כ־600 דונם.

ב־31 ביולי 2024 פונו מספר פלסטינים משטח שבבעלות הימנותא.

==הערות שוליים==

קטגוריה:מועצה אזורית גוש עציון
קטגוריה:יישובים שהוקמו ב-2019
איילת טל

איילת טל (נולדה ב-1962) היא חוקרת ישראלית בתחום גאומטריה חישובית וגרפיקה ממוחשבת, פרופסור מן המניין להנדסת חשמל בטכניון. משמשת כסגנית הדיקן לתארים מתקדמים.

== ביוגרפיה ==
לטל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבלה דוקטורט במדעי המחשב מאוניברסיטת פרינסטון. עבודת הגמר שלה, אנימציה והדמיה של אלגוריתמים גאומטריים, הייתה בהנחיית פרופסור דייוויד פ. דובקין .

היא פרופסור להנדסת חשמל בטכניון, ומחזיקה בקתדרה ע"ש אלפרד ומריון באר להנדסה בטכניון.<ref></ref> בנוסף, היא משמשת כיועצת לקידום נשים במדע והנדסה באוניברסיטה.<ref></ref>

תחומי המחקר שלה כוללים גאומטריה חישובית, גרפיקה ממוחשבת, מודלים גאומטריים ועיבוד גאומטרי. בנוסף, היא חקרה את יישומי הראייה הממוחשבת בתחום הארכאולוגיה.<ref name=":0"></ref>

== הכרה ==
טל הייתה הנואמת המרכזית בכנס Computer Graphics International בשנת 2015.<ref name=":0" />

== חיים אישיים ==
טל נשואה ויש לה שלושה ילדים <ref></ref>

==קישורים חיצוניים==
* [https://women.technion.ac.il/stories/439/ אילת טל], באתר הטכניון
* [https://webee.technion.ac.il/~ayellet/ Ayellet Tal], באתר הטכניון

== הערות שוליים ==

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:סגל הטכניון: הנדסת חשמל
קטגוריה:מדעניות מחשב ישראליות
קטגוריה:מדעני מחשב ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
מדד ראסל 2000

מדד ראסל 2000 הוא מדד שוק המניות בארצות הברית עם מניות קטנות המרכיב את 2,000 המניות הקטנות ביותר במדד ראסל. הוא הוקם על ידי חברת פרנק ראסל בשנת 1984. המדד מתוחזק על ידי FTSE ראסל, חברה בת של קבוצת הבורסה של לונדון (LSEG).

== היסטוריה ==
ראסל 2000 הוא מדד ההשוואה הנפוץ ביותר עבור קרנות נאמנות שמזהות את עצמן כ"קטנות", בעוד שמדד S&P 500 משמש בעיקר עבור מניות בשווי גדול. זהו המדד המצוטט ביותר לביצועים הכוללים של מניות חברות קטנות עד בינוניות. זה נחשב בדרך כלל לאינדיקטור של כלכלת ארצות הברית בשל ההתמקדות שלו בחברות קטנות בשוק האמריקאי. המדד מייצג כ-7% משווי השוק הכולל של מדד ראסל 3000.<ref>[https://research.ftserussell.com/Analytics/FactSheets/Home/DownloadSingleIssue?issueName=US2000USD&isManual=True factsheet - Russell 2000 Index], PDF</ref> נכון ל-31 בדצמבר 2022, שווי השוק הממוצע המשוקלל של חברה במדד הוא כ-2.76 מיליארד דולר ושווי השוק החציוני הוא כ-950 מיליון דולר. שווי השוק של החברה הגדולה במדד הוא כ-8.1 מיליארד דולר.<ref></ref>

=== בבורסה בתל אביב ===
בבורסה בתל אביב קיימות כמה קרנות מחקות מדד ראסל 2000 שנסחרות בשקלים.<ref></ref><ref></ref>

== תשואות שנתיות ==

{| class="wikitable sortable" style="text-align:center"
!שנה
!תשואה במחיר
!תשואה משוקללת
|-
|1995
|26.21%
|28.45%
|-
|1996
|14.76%
|16.49%
|-
|1997
|20.52%
|22.36%
|-
|1998
| style="color:red" |−3.45%
|–2.55%
|-
|1999
|19.62%
|21.26%
|-
|2000
| style="color:red" |−4.20%
|–3.02%
|-
|2001
|1.03%
|2.49%
|-
|2002
| style="color:red" |−21.58%
|–20.48%
|-
|2003
|45.37%
|47.25%
|-
|2004
|17.00%
|18.33%
|-
|2005
|3.32%
|4.55%
|-
|2006
|17.00%
|18.37%
|-
|2007
| style="color:red" |−2.75%
|–1.57%
|-
|2008
| style="color:red" |−34.80%
|–33.79%
|-
|2009
|25.22%
|27.17%
|-
|2010
|25.31%
|26.85%
|-
|2011
| style="color:red" |−5.45%
|–4.18%
|-
|2012
|14.63%
|16.35%
|-
|2013
|37.00%
|38.82%
|-
|2014
|3.53%
|4.89%
|-
|2015
| style="color:red" |−5.71%
|–4.41%
|-
|2016
|19.48%
|21.31%
|-
|2017
|13.14%
|14.65%
|-
|2018
| style="color:red" |−12.18%
|−11.01%
|-
|2019
|23.72%
|25.52%
|-
|2020
|18.36%
|19.96%
|-
|2021
|13.69%
|14.82%
|-
|2022
| style="color:red" |–21.56%
|–20.44%
|-
|2023
|15.09%
|16.93%
|}

== הערות שוליים ==

קטגוריה:מדדי מניות
ארז כלפון

ארז כלפון (נולד בשנת 1971) הוא מנהל ישראלי. מכהן כיו"ר קבוצת שופרסל, יו"ר חברת קו צינור אירופה אסיה (קצא"א) ויו"ר מנהלת הליגות לכדורגל. בעבר כיהן כמנכ"ל המשרד לקליטת העלייה, יועץ ראש הממשלה אריאל שרון וראש מטה שר האוצר משה כחלון.

==ביוגרפיה==
כלפון נולד וגדל ברמת גן. את שירותו הצבאי, כרובאי 07, עשה כמפקד טירונים בתוכנית לחיילי מקא"ם.

בעל תואר ראשון במדעי החברה ותקשורת מטעם אוניברסיטת בר-אילן ותואר שני במנהל ומדיניות ציבורית מטעם אוניברסיטת רייכמן.

==בשירות הציבורי==
בשנת 2001, מונה ליועץ ראש הממשלה אריאל שרון. בתפקידו היה אחראי על הקשר מול רשויות מקומיות, וניהול הסיורים והאירועים במשרד רה"מ.

בשנים 2006–2009 כיהן כמנכ"ל המשרד לקליטת העלייה, תחת שלושה שרים. בתפקיד זה קידם רפורמה בחקיקה במיסים לעולים חדשים ולתושבים חוזרים<ref></ref>. בנוסף התמקד המשרד בתחום היזמות העסקית, ובקליטת הון אנושי מהתפוצות, באמצעות תוכנית להשבת תושבים חוזרים. מאז סיום כהונתו מכהן כסגן נשיא ארגון נפש בנפש, המעלה מדי שנה אלפי עולים יהודים מצפון אמריקה, קנדה ובריטניה, ובפרט חיילים בודדים ורופאים מכל רחבי העולם. בתפקיד זה, הוא אחראי על גיוס תרומות מתורמים פרטיים בישראל ובארצות הברית.

בשנת 2015, מונה על ידי שר האוצר משה כחלון לראש המטה שלו. בתקופה זו ריכז את עבודת אגפי המשרד לגיבוש תקציב המדינה לשנים 2015-2016 ולאישורו בממשלה ובכנסת. כמו כן היה שותף לגיבוש הסכם השכר של עובדי המגזר הציבורי במשק מול ההסתדרות.

== ניהול ==
משנת 2016 מכהן כלפון כיו"ר חברת קו צינור אירופה אסיה (קצא"א). בתפקיד זה הוא פועל להבטחת רציפות תפקודית במשק האנרגיה, בשגרה ובחירום, בשני נמלי הנפט של החברה באשקלון ובאילת. כמו כן, מוביל את נושא הפיתוח העסקי בתחומי אנרגיות מתחדשות (כגון אגירת אנרגיה), הטמעת טכנולוגיות חדשניות, תוך יצירת שיתופי פעולה גלובליים, בין השאר, בתחום פריסת סיבים אופטיים לאורך קו הדלק שלה. בתפקידו הוביל גם את פתיחת חוף קצא"א לציבור ומסירת החוף האקולוגי באילת.

בין השנים 2016 ל-2019 כיהן כיו"ר דירקטוריון דוראד אנרגיה, תחנת הכוח הפרטית הגדולה בישראל. בתפקידו קידם עסקה לרכישת גז טבעי מהמאגרים כריש ותנין, שאפשרה סגירה פיננסית לפיתוחם ולקידום משק האנרגיה בישראל.

משנת 2018 מכהן כלפון כיו"ר מנהלת הליגות לכדורגל<ref></ref>, האחראית על הפעילות הכלכלית, המסחרית, המקצועית והציבורית של הליגות המקצועניות בכדורגל. בעת התפשטות מגפת הקורונה בישראל, פעל להבטיח את המשך פעילות הליגות ויציבותן הכלכלית של הקבוצות, בשיתוף משרדי הבריאות, האוצר והספורט. בכהונתו הוביל את המנהלת כחברה מן המניין בארגון הליגות האירופיות, ניהל את המכרז לזכויות השידור של הכדורגל המקצועני, שתמלוגיו הביאו לעלייה בתקציבי הקבוצות. בנוסף היה אחראי על שיתופי פעולה עם הבורסה לניירות ערך בתל אביב ועם בנק ONE ZERO למתן חסות לליגת העל בכדורגל. במסגרת שיתוף הפעולה המסחרי, הוקנו לשחקנים ידע וכלים בתחום הפיננסים, שיתמכו בעתידם הכלכלי, בקריירה ולאחר פרישה.

במרץ 2024 מונה לדירקטור בלתי תלוי בקבוצת שופרסל ושלושה חודשים לאחר מכן ליו"ר זמני של הקבוצה.

== חיים אישיים ==
כלפון מתגורר בקריית אונו, הוא נשוי ואב לשניים.

==הערות שוליים==

קטגוריה:דירקטורים ישראלים
קטגוריה:מנהלים ישראלים
קטגוריה:מנכ"לי המשרד לקליטת עלייה
קטגוריה:בוגרי אוניברסיטת בר-אילן
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1971
אלוהים פראנדי

אלוהים פראנדי (בצרפתית: Elohim Prandi; נולד ב-24 באוגוסט 1998) הוא שחקן כדוריד צרפתי מקצועי בקבוצת הכדוריד פריז סן ז'רמן ובנבחרת צרפת<ref></ref><ref></ref>.

פראנדי ייצג את צרפת באליפות אירופה בכדוריד 2020 לגברים ובאליפות אירופה בכדוריד 2024 לגברים, שם זכה במדליות זהב עם צרפת.

באליפות אירופה 2024 הוא כבש שער סנסציוני שנוי במחלוקת ברגע האחרון בחצי הגמר מול שוודיה. התאחדות הכדוריד האירופית הודתה מאוחר יותר שהשער היה צריך להיפסל. נבחרת שוודיה הגישה תלונה רשמית לאחר המשחק, אך התלונה נדחתה על ידי ההתאחדות<ref></ref>.

==קישורים חיצוניים==

==הערות שוליים==

קטגוריה:שחקני כדוריד צרפתים
קטגוריה:ילידי 1993
יגאל גלם

יגאל גלם הוא נשיא בית הדין האזורי לעבודה בחיפה.

נולד בישראל בשנת 1976 וסיים את לימודיו במגדל העמק בשנת 1994. בין השנים 1996-1997 שירת בצה"ל. בשנת 2001 סיים לימודי תואר ראשון (LL.B) ושני במשפטים ותואר ראשון (BA) בכלכלה באוניברסיטת חיפה.

בשנים 2001-2002 התמחה אצל נשיא בית הדין האזורי לעבודה בחיפה דאז, השופט רמי רם כהן, וביוני 2002 הוסמך כעורך דין. בין השנים 2002-2007 שימש כעוזר משפטי ואחראי על יחידת המרכז לניתוב תיקים (מנ"ת) בבית הדין. בשנת 2007 סיים לימודי תואר שני (MA) בכלכלה באוניברסיטת חיפה.

בספטמבר 2007 מונה לרשם בבית הדין האזורי לעבודה בחיפה, ובדצמבר 2010 לשופט. במרץ 2017 מונה לכהן כסגן נשיא בית הדין, וביוני 2022 מונה לנשיא בית הדין.

בשנת 2017 פסק פיצויים על סך 22 אלף שקלים לעובדת בכירה שפוטרה מיד לאחר שעדכנה את מנהלה על בעיה רפואית.

בספטמבר 2020 קבע גלם כי ההסכם הקיבוצי הענפי בענף הדפוס חל גם על עובדי חברת 'תדביק' המייצרת אריזות מודפסות.

בשנת 2021 קבע כי פסק דין שפורסם באתר תולעת המשפט. קום שבו הופיעו שמה המלא ומספר זהותה של עובדת לצד פירוט מצבה הבריאותי יוגדר כ'חסוי לציבור'.

בדצמבר 2022 דן במסגרת סכסוך עבודה בין ועד עובדי עיריית חיפה והעירייה, וקבע כי ראשת העיר לא תוכל לשבת בוועדה פריטטית העוסקת ב'שדרוג' משרות העובדים שכן היא יושבת בוועדת המעקב המשמשת ערכאה גבוהה יותר האמורה להכריע במקרה של חוסר הסכמות בין הצדדים. עם זאת קבע כי ראשת העיר רשאית למנות את הנציג מטעמה לוועדה.

באפריל 2023 פסק כי החלטת נציבות שירות המדינה שלא לאפשר לעובד פרקליטות המדינה להשתתף בהפגנות כנגד הרפורמה המשפטית - הינה סבירה לאור הוראות תקנון שירות המדינה. ביוני דחה בית הדין הארצי את הערעור כנגד פסק הדין והותיר אותו על כנו..

==הערות שוליים==

קטגוריה:בוגרי אוניברסיטת חיפה: משפטים
קטגוריה:כלכלנים ישראלים
קטגוריה:נשיאי בתי הדין האזוריים לעבודה
19-2000

"19-2000" (לפעמים נכתב כ-"19/2000") הוא שיר מתוך אלבום הבכורה של הלהקה הווירטואלית הבריטית גורילז. זהו הסינגל השני מתוך האלבום, שיצא לאור ב-25 ביוני 2001 בבריטניה. "19-2000" הגיע למקום השישי במצעד הסינגלים הבריטי ולמקום ה-34 במצעד 40 הגדולים של בילבורד האמריקאי. השיר זכה להצלחה רבה במיוחד בניו זילנד, שם הגיע למקום הראשון למשך שבוע בספטמבר 2001.

== רקע ==
"19-2000" לווה בגרסה חדשה לחלוטין של השיר, שנקראה "Soulchild Remix", אשר הופקה על ידי המפיקים המוזיקליים דמיאן מנדיס וסטיוארט ברדבורי. מנדיס התבקש לעשות רמיקס לשיר מהאלבום בתקווה שזה ייתן לו פוטנציאל קרוסאובר, בדיוק כמו הרמיקס של אד קייס ל-"Clint Eastwood". מנדיס קיבל עותק של כל הדמואים והשירים המוגמרים שלהם לאלבום, ונאמר "לבחור [שיר] שאתה יכול להפיק, רמיקס או כל דבר אחר ללהיט". מנדיס לא היה בטוח באיזה שיר לבחור, ורק כשנאמר לו שג'יימי היולט כבר עובד על הקליפ ל"19-2000", הוא קיבל את החלטתו. טינה ויימאות' ומיהו האטורי תרמו קולות רקע לשיר, בעוד שדיימון אלברן ביצע את השירה בבתים.

== משתתפים ==
* דיימון אלברן - שירה, סינתיסייזרים, גיטרה
* מיהו האטורי - שירה
* טינה ויימאות' - שירה נוספת, כלי הקשה נוספים
* דן האוטומט - לולאות מסומפלות, סינתיסייזרים נוספים
* כריס פרנץ - כלי הקשה נוספים
* טום גירלינג - Pro Tools, טכנאי
* ג'ייסון קוקס - טכנאי קול
* האווי ויינברג - מאסטרינג

== קישורים חיצוניים ==

==הערות שוליים==

קטגוריה:שירי 2001
קטגוריה:סינגלים מ-2001
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
תאטרון הגברת

תיאטרון הגברת הוא תיאטרון קרקס נודד בארץ ובעולם שייסדו בני הזוג אורנת למפרט ויונתן סולאג'. המפגש ביניהם הוביל לביסוס שפת אומנות ייחודית המשלבת את תחומי התמחותם, כגון תיאטרון, מחול, קרקס, תיאטרון פיזי, תיאטרון בובות, חפצים, וליצנות.

רפרטואר התיאטרון מיועד לכל פלחי האוכלוסייה ומשתתפים בו עוד כעשרה אומנים משלל תחומים. כל פרויקט ברפרטואר המגוון של התיאטרון, מבליט את ייחודם של היוצרים המעורבים בו, לדוגמה קרקס, מוזיקה, ריקוד או שירה.

ההצגה הראשונה שהעלו יחדיו בני הזוג נקראה "הגברת הראשונה במדינת טעיתי" וממנה נגזר השם תיאטרון הגברת.

בסיס האם של התיאטרון ממוקם במצפה חרשים שבגליל, מקום מגורם של אורנת, יונתן ושלושת ילדהם.<ref></ref>

בשנת 2023 תיאטרון הגברת נכנס לשותפות עם קק"ל בפרוייקט תוצרת הארץ. במסגרת השותפות התאטרון מבצע הצגות מקוריות ביערות קק"ל.

== היסטוריה ==
התיאטרון נוסד בשנת 2010 על ידי אורנת למפרט, שחקנית תיאטרון ומסך, יוצרת ומנהלת אומנותית ויונתן סולאג', אמן קרקס מחול והידרותרפיה, אשר שילבו את עולמות התיאטרון והקרקס לכדי ז'אנר ייחודי.<ref></ref>

מאז, התיאטרון יוצא מדי שנה למסע הופעות בן חודש ברחבי הארץ בהובלת בני הזוג וילדיהם.<ref></ref>

== הצגות ומופעים ==
* "הגברת הראשונה במדינת טעיתי" -עלתה בבכורה בפסטיבל חיפה 2010<ref></ref>
* "הקרקס של סבתא פשקה" - עלתה בבכורה בפסטיבל ישראל לילדים 2013<ref></ref><ref></ref><ref></ref>
* "הוא לא נמר" - עלתה בבכורה במוזיאון תל אביב<nowiki/> יצירה משותפת של אורנת למפרט ואלית ובר. 2016 <ref></ref>
* "שטיפה קוסמית" עלתה בבכורה בפסטיבל הבינלאומי של תיאטרון הקרון בירושלים 2018, הופיעה ב-labadaba festival, ובאוגוסט 2023 בטורקיה BUYUKCEKMECE ISTANBUL וזכתה בפרס בחירת הקהל
* גליצ' 2021
* "שערה לעזאזל" 2023 עלתה בבכורה בפסטיבל חנוכה במשגב. <ref></ref>
* "כאם לשלושה בנים" - עלתה בבכורה בפסטיבל תאטרונטו מיסודו של יעקב אגמון 2024 במסלול קצרנטו וזכתה בפרס בחירת הקהל של הפסטיבל <ref></ref><ref></ref>

== הופעות בפסטיבלים ==
התיאטרון הופיע בפסטיבלים נחשבים בישראל ובעולם, ביניהם:
* פסטיבל ישראל לילדים
* פסטיבל הצגות הבינלאומי בחיפה
* מוזיאון תל אביב
* פסטיבל לבדבה בלטביה<ref></ref>
* פסטיבל אורייק בצרפת
* פסטיבל BUYUKCEKMECE ISTANBUL באיסטנבול, טורקיה.

== תמיכה ==
הצגות התיאטרון זוכות לתמיכה ממספר גורמים, ביניהם:
* קרן רבינוביץ’<ref></ref>
* מועצת הפיס לתרבות ואומנות
* משרד התרבות
* קרן יוצרים עצמאיים

== הערות שוליים ==

הגברת
אדווארד פוט

אדווארד ג'ון פוט (בהולנדית: Edward Voûte; 17 בספטמבר 1887, אמסטרדם - 18 ביוני 1950) היה ראש עיריית אמסטרדם מ-1941 עד 1945, במהלך הכיבוש הגרמני של הולנד .

== ראשית חייו ==
פוט היה בנם של מיינהרד פוט וקתרין הנרייט פרק. ב-1890 עברה המשפחה לבטאוויה שבהודו המזרחית ההולנדית. בגיל 11 נשלח פוט חזרה להולנד כדי לגור עם דודתו בארנהם. הוא למד בבית הספר הוחרה (Hogere Burgerschool) בארנהם ולאחר מכן - בקולג' הצי המלכותי (1907–1910) בדן הלדר.

== קריירה ==
פוט היה קצין בצי המלכותי של הולנד וב-1915 שוחרר בכבוד. לאחר מכן עבד כמפקח ב־Koninklijke Hollandsche Lloyd . מ-1941 עד 1945, במהלך הכיבוש הגרמני של הולנד, היה ראש עיריית אמסטרדם. לאחר מלחמת העולם השנייה הוא נעצר בשל שיתוף הפעולה שלו עם הנאצים. ב-1946 נגזרו עליו שש שנות מאסר, שלאחר מכן הופחתו לשלוש שנים וחצי. הוא מת בגיל 62, שנה לאחר שחרורו מהכלא.

==קישורים חיצוניים==

* [https://resources.huygens.knaw.nl/bwn1880-2000/lemmata/bwn5/vote מידע על פוט] באתר מכון הויגנס לחקר ההיסטוריה של הולנד (Huygens Instituut voor Nederlandse Geschiedenis) .

קטגוריה:הולנדים משתפי פעולה עם הנאצים
קטגוריה:נפטרים ב-1950
קטגוריה:ילידי 1887
קטגוריה:ראשי עיריות
דורון פרץ

הרב דורון אליעזר פרץ (נולד ב-30 ביולי 1970) הוא יו"ר המזרחי העולמי, ראש המערך לשירותים רוחניים בתפוצות בהסתדרות הציונית וחבר בחבר הנאמנים של הסוכנות היהודית.
==ביוגרפיה==
פרץ נולד בשנת 1970 ביוהנסבורג, דרום אפריקה לגייל וגיל פרץ. גדל במשפחה מסורתית המחוברת לקהילה המקומית ולקראת בר המצווה שלו המשפחה התחזקה. בשנת 1990 עלה לישראל ולמד בישיבת בית אל כ-10 שנים, במהלכן שירת בצה"ל כחלק מתוכנית ההסדר ולמד תואר ראשון בחינוך ותואר שני בהיסטוריה יהודית.

בשנת 2000 חזר לשליחות בדרום אפריקה ועד שנת 2014 שימש שם בתפקידי חינוך והנהגה שונים. בין היתר שימש כרב תנועת המזרחי של דרום אפריקה, רב בית המדרש ביוהנסבורג, וראש בית הספר התורני הראשון בדרום אפריקה.

בשנת 2014 חזר לישראל עם משפחתו והחל לכהן כיו"ר תנועת מזרחי העולמית. פרץ ערך שינויים בתנועה וחיזק את הקשר עם יהדות התפוצות. כחלק מתפקיד זה משמש כציר בקונגרס הציוני וכן בחבר הנאמנים של הסוכנות היהודית. החל מינואר 2024 מכהן גם כראש המערך לשירותים רוחניים בתפוצות של ההסתדרות הציונית.

בשנת 2023, לכבוד יום העצמאות ה-75 למדינת ישראל, הוציא את הספר באנגלית: "The Jewish State From Opposition to Opportunity". במהלך מלחמת חרבות ברזל תורגם הספר לעברית ויצא בהוצאת סלע מאיר בשם: "למה דווקא היהודים?".

==חיים אישיים==
בשנת 1998 נישא לשלי, פיזיותרפיסטית, גרים ביד בנימין ונולדו להם 4 ילדים. בנם, , מפקד מחלקה בחטיבה 7, נהרג במתקפת הפתע על ישראל (2023) במהלך קרב מוצב נחל עוז וגופתו מוחזקת בידי ארגון הטרור חמאס. בנו יונתן, מ"פ בצנחנים, נפצע בקרב באותו היום.

==קישורים חיצוניים==
* [https://www.wzo.org.il/page/board/rabbi-doron-perez הרב דורון פרץ] באתר ההסתדרות הציונית העולמית.
* .
==הערות שוליים==

קטגוריה:ההסתדרות הציונית
קטגוריה:חברי חבר הנאמנים של הסוכנות היהודית
קטגוריה:עולים בשנות ה-1990
קטגוריה:יד בנימין: אישים
קטגוריה:בוגרי ישיבת בית אל
קטגוריה:רבנים דרום אפריקאים
קטגוריה:ישראלים ילידי דרום אפריקה
קטגוריה:ישראלים שנולדו ב-1970
קטגוריה:אבות שכולים: חללי צה"ל
אדמונד מ' ספרא

אדמונד מ' ספרא (; נולד ב-1975) הוא איש עסקים יהודי בן למשפחת ספרא, אחת המשפחות היהודיות העשירות בעולם שהונה מוערך בכ-19.7 מיליארד יורו. 

== ביוגרפיה ==
ספרא בוגר אוניברסיטת הרווארד, בה סיים תואר בהיסטוריה. בשנת 2007 הקים את קרן ההשקעות EMS Capital LP, שמוערכת בכ-1.9 מיליארד יורו.<ref></ref> הקרן מחזיקה אחוזים קטנים בנייק, ששווים כיום 67 מיליון דולר. ספרא הצליח לגייס רבע מיליארד דולר במהלך מגפת הקורונה, והוא השקיע במניות של חברות טכנולוגיה ובפרויקטי נדל"ן בברזיל, שווייץ ומדינות נוספות. בנוסף, הוא מחזיק במניות פייסבוק, מאסטרקארד ועוד, ותיק ההשקעות שלו מוערך בכמיליארד דולר.<ref name=":0" />

מאז 1999, ספרא מכהן כסגן נשיא ומנהל בחברת M. Safra & Co., Inc., חברת ניהול השקעות רב-נכסי המשמשת כמשרד המשפחה של משה י. ספרא המנוח. ספרא הוא בעל ניסיון בניהול השקעות במגוון אסטרטגיות, נכסים, סקטורים ותחומים גאוגרפיים, עם דגש על תחום הנדל"ן הציבורי והפרטי. בין ההשקעות הבולטות שלו נמנות נכסים מוכרים כגון בניין GM, One Plantation Place, Ritz-Carlton Residences ו-Showcase Mall.<ref name=":0" />

== חיים אישיים ==
ספרא נשוי למריאל, בתו של המיליארדר היהודי דייוויד נחמד, אשר סוחר באומנות. הונם של בני הזוג ספרא מגיע משילוב של ירושה ונישואים. אדמונד ספרא חולק את שמו עם אדמונד ספרא המנוח, שנפטר בגיל 67 בהצתה מכוונת.<ref name=":0" />

הוא בנו של משה ספרא, שנפטר ב-2014, ויש לו ארבעה אחים.<ref name=":0" />

== תרומה ופעילות ציבורית ==
משפחת ספרא ידועה בתרומתה לספורט ובבעלותה בנק ג'יי ספרא, שבעבר שימש כספונסר של גביע דייוויס. המשפחה ערכה מספר ליגות כדורגל לילדים יהודים בפלורידה, ויוסף ספרא, נכדו של אדמונד, ערך את בר המצווה שלו בישראל כחלק מעבודה חקלאית עם 150 בני משפחה נוספים.<ref name=":0" />

ב-27 באפריל 2024 הכריז מועדון הכדורגל הפועל תל אביב שהגיע למזכר הבנות עם ספרא על רכישת הקבוצה.<ref></ref> ב-11 ביולי 2024 נחתמה עסקת הרכישה של המועדון.

== הערות שוליים ==

קטגוריה:משפחת ספרא
קטגוריה:בוגרי אוניברסיטת הרווארד
קטגוריה:מיליארדרים יהודים
קטגוריה:יהודים ברזילאים
קטגוריה:ילידי 1975
טייריס אסאנטה

טייריס אסאנטה (בהולנדית: Tyrese Asante; נולד ב-9 באפריל 2002) הוא כדורגלן הולנדי המשחק בעמדת הבלם במכבי תל אביב.

==קריירה==
אסאנטה התחיל את הקריירה שלו בקבוצות הילדים של פיינורד וספרטה רוטרדם בהתאמה ובגיל 16 הצטרף לזו של HV & CV קוויק. התחיל לשחק תחילה כמגן ימני.

בקיץ חתם בדן האג וב-8 באוגוסט ערך את הופעת הבכורה שלו בקבוצה בניצחון 0-2 נגד צעירי אייאקס. בדן האג הועבר לשחק כבלם וכקשר אחורי. ב-29 בספטמבר 2022 הבקיע את שער הבכורה שלו בקבוצה בהפסד 3-1 לצעירי פ.ס.וו.

ב-8 ביולי 2024 חתם לשלוש שנים במכבי תל אביב מליגת העל.
===תארים===
* אלוף האלופים:2024

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:האג: כדורגלנים
קטגוריה:כדורגלני דן האג
קטגוריה:כדורגלני מכבי תל אביב
קטגוריה:ספורטאים הולנדים בישראל
קטגוריה:כדורגלנים זרים בישראל
קטגוריה:הולנדים שנולדו ב-2002
תענית ערב שבת חוקת

תענית ערב שבת חוקת היא תענית צדיקים לזכר שרפת התלמוד בפריז שיש נוהגים להתענות ביום שישי שלפני השבת שבה קוראים בתורה את פרשת חוקת.
==רקע==

ביום שישי, ערב שבת חוקת, ה'ב' (ו' בתמוז) או ה'ד' (ט' בתמוז), כתוצאה ממשפט פריז שבו הפסידו היהודים, הובאו ספרי תלמוד רבים אל Place de Grève (כיום כיכר העירייה של פריז) ונשרפו, יש המציינים את מספר הספרים בעשרים קרונות ויש המציינים מספר של עשרים וארבע ויש המציינים 1,200 ספרים.

==קביעת התענית==
לזכר מאורע זה הונהגה תענית בכמה מקומות. התענית לא נקבעה כחובה ולא הונהגה לכלל הציבור, אלא כתענית ליחידים בלבד. המקורות הראשונים המזכירים תענית זו הם בכתבי ראשוני איטליה בני אותו דור, רבי צדקיה בן אברהם ורבי יחיאל בן יקותיאל. את דבריהם הביא רבי אברהם אבלי הלוי גומבינר בספרו מגן אברהם ובעקבותיו המנהג נזכר בערוך השולחן ובמשנה ברורה.

באופן חריג, התענית לא נקבעה בתאריך שבו אירעה השרפה, אלא נקבעה לפי היום בשבוע שבו נשרפו הספרים. בהסבר בחירה זו, נאמר כי חכמי אותו הדור שאלו בחלום על מה הגיע העונש של שרפת הספרים והשיבו להם בחלום את תרגום אונקלוס על הפסוק הראשון שבפרשת חוקת "ודא גזירת אורייתא" כלומר שיום ו' של פרשת חוקת מועד לפורענות. ולכן קבעו יום זה כיום תענית צדיקים. כך מתאר את התרחשויות בעל שיבולי הלקט:

==מנהגים נוספים==
רבי חיים פלאג'י ציין שבאיזמיר יש שנהגו לא לצאת לשוק או לעיר אחרת:

==סיבות נוספות==
המגן אברהם והמשנה ברורה הביאו את המנהג בשם ספר התניא רבתי והוסיפו טעם נוסף לתענית ביום זה, שבו נחרבו שתי קהילות גדולות בשנת ת"ח במהלך מאורעות ת"ח ות"ט. וכך כותב המשנה ברורה (נוסח דומה כתב המגן אברהם):

== הערות שוליים ==

קטגוריה:תעניות
קטגוריה:פרשת חקת
אין ויש

"אין ויש" הוא שיר שכתבה והלחינה נעמי שמר ושבוצע במקור על ידי חבורת בימות.

== מבנה השיר ==
השיר כולל שלושה בתים,
כאשר שתי השורות הראשונות בכל בית מתארות מה אין "לנו" (כלומר - מה אין בארץ ישראל ויש "שם" בחו"ל),
ושתי השורות האחרונות מה יש כאן במקום.

בשיר אין פזמון חוזר.

== תוכן השיר ==
=== אין ===
במהלך שנות ה-1960 נעמי שהתה מספר שנים בצרפת, ובעקבות כך היא תרגמה וכתבה נוסחים עבריים למספר שירים צרפתיים
,
וגם כתבה מספר שירים מקוריים שתיארו את פריז מבלי להזכיר את שמה.

שיר זה שייך לקטגוריה השנייה, מכיוון שבחלק של ה"אין" (שתי השורות הראשונות בכל בית) מוזכרים נופים האופייניים לאירופה, וכנראה ספציפית לצרפת ולפריז.
כך "מגדל נישא ראשו בעבים" מתייחס כנראה למגדל אייפל 
והצירוף "בירות אפורות" לפריז, שעליה היא כתבה את העיר באפור.
ניתן לשער אם כך שגם תיאורים כמו "נהרות אדירים וגשם בקיץ" או "טירות אצילים חומות חתומות" שיכולים להתייחס למקומות אחרים באירופה או בעולם, מכוונים לצרפת.
האוצר הנעלם בפתח הגיא, ייתכן שהוא מתייחס לאוצרות שנמצאו או שהסתובבו עליהם שמועות, כמו למשל מטמון גורדון שהתגלה באמצע המאה ה-19 או האוצר של הקרדינל מאזארן.

=== יש ===
שתי השורות האחרונות בבית הראשון מתייחסות לאקלים ארץ ישראל (תכלת כל השמים, שמש כל השנה),
שתי השורות האחרונות בבית השני מתייחסות לנופי הארץ (עיינות ותהומות בבקעה וגם בהר), 
ושתי השורות האחרונות בבית השלישי הופכות את הציטוט ממה שאמרו ישראל לרחבעם ("מה לנו חלק בדוד ולא נחלה בבן ישי לאהליך ישראל", מלכים א' י"ב 16) משלילה לחיוב (אבל יש לנו חלק בדוד, נחלה בבן ישי).

== קישורים חיצוניים ==
* 
* [https://www.nli.org.il/he/items/NNL_MUSIC_AL990032484490205171/NLI אין ויש (מילות השיר והקלטה) באתר הספרייה הלאומית]

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
תקן ביקורת 705

תקן ביקורת 705 – דוח רואה חשבון מבקר הכולל שינוי מהנוסח
האחיד הוא תקן ביקורת שפורסם על ידי לשכת רואי החשבון בישראל.

תקן ביקורת זה קובע את הנוסח והמבנה של דוח רואה חשבון מבקר על הדוחות כספיים כאשר יש סטייה מהנוסח האחיד. התקן מסביר ומפרט את המבנה והנוסח של הדוח שרואה החשבון צריך לספק לחברה כאשר יש לו הסתייגות מהדוחות הכספיים או כאשר הוא מעוניין להפנות את תשומת לב הקוראים של הדוחות. התקן מפרט באילו מצבים רואה החשבון יסטה מהנוסח האחיד של חוות הדעת שלו- האם להוסיף הפניית תשומת לב לנושא חשוב, האם להסתייג מנושא ספציפי בדוחות או להסתייג מהדוחות בכללותם.

התקן מתייחס לדוחות ומצבים שונים- לדוגמה, כאשר חוות דעתו מסויגת, שלילית או שהוא בוחר להימנע מחוות דעת. בכל מצב יש הנחיה כיצד לנסח את החלקים הרלוונטיים של הדוח.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן.

התקן מבוסס בעיקר על תקן ביקורת 90 (שפורסם בשנת 2001) תקן ביקורת 99 (שפורסם בשנת 2009) שעוסקים באותו נושא ועל עוד מספר תקנים אחרים.

==קישורם חיצוניים==
* [https://icpas.org.il/professional-updates/תקן-ביקורת-ישראל-705/ תקן ביקורת 705] באתר לשכת רואי חשבון
* [https://icpas.org.il/professional-updates/תקן-ביקורת-72-דוח-רואה-חשבון-מבקר-הכולל-ש/ תקן ביקורת 72] באתר לשכת רואי החשבון
* [https://icpas.org.il/professional-updates/תקן-ביקורת-99-תיקון-תקן-ביקורת-90-בדבר-הנו/ תקן ביקורת 99] באתר לשכת רואי החשבון
*[https://www.iaasb.org/publications/international-standard-auditing-isa-705-revised-modifications-opinion-independent-auditor-s-report-3 תקן ISA 705] באתר של הפדרציה הבינלאומית של רואי החשבון

קטגוריה:תקני חשבונאות
קטגוריה:תקני ביקורת בחשבונאות
המכון ההולנדי ללימודי רצח עם, שואה ומלחמה

מכון NIOD לחקר מלחמה, שואה ורצח עם (בהולנדית: NIOD Instituut voor Oorlogs-, Holocaust - en Genocidestudies) הוא ארגון בהולנד המנהל ארכיונים ומבצע מחקרים היסטוריים על מלחמת העולם השנייה, השואה ומקרי רצח עם אחרים בעולם, בעבר ובהווה. המכון נוסד כמיזוג של המכון ההולנדי לתיעוד מלחמה (בהולנדית: Nederlands instituut voor oorlogsdocumentatie, NIOD, לשעבר המכון הלאומי לתיעוד מלחמה, בהולנדית: Rijksinstituut voor oorlogsdocumentatie, RIOD) והמרכז לחקר השואה והרצח עם (CHGS).<ref></ref>

המכון הוא חלק מהאקדמיה המלכותית לאמנויות ומדעים בהולנד מאז 1 בינואר 1999.<ref name="merge"></ref>

== משימה ==
על פי אתר האינטרנט שלו, המשימה של מכון NIOD היא:

המכון מנהל את הארכיונים של תקופת הכיבוש הגרמני של הולנד והכיבוש היפני של הודו המזרחית ההולנדית, כמו גם אוספים גדולים של עיתונים מחתרתיים וחוברות, תצלומים, ספרים ומאמרים.<ref>[https://www.knaw.nl/en/institutes/niod?set_language=en KNAW page on NIOD Institute for War, Holocaust and Genocide Studies]</ref>

== מחקרים ופרסומים ==
המכון פרסם חיבור היסטורי על ממלכת הולנד במהלך מלחמת העולם השנייה (בהולנדית: Het Koninkrijk der Nederlanden in de Tweede Wereldoorlog) בארבעה עשר כרכים ו-18,000 עמודים. מגנום אופוס זה של לו דה יונג (Loe de Jong) הוא הנרטיב המוסמך של ההיסטוריה של הולנד במהלך מלחמת העולם השנייה. ה-NIOD הכין מהדורה אלקטרונית של העבודה, והיא זמינה להורדה מ-11 בדצמבר 2011, ברישיון תחת Creative Commons CC BY 3.0.<ref name="Kingdom"></ref>

המכון חקר את טבח סרברניצה ב-1995, מחקר שהוביל לדו"ח סרברניצה: אזור 'בטוח', דו"ח שהוביל להתפטרותו של הקבינט השני של וים קוק.<ref></ref>

=== פרסומים אחרים ===
<div style="direction: ltr;">
* Post, Peter / Gijsbers, Harco: The Encyclopedia of Indonesia in the Pacific War. Publisher: Brill, Leiden/Boston, 2010. 
* Withuis, Jolande / Mooij, Annet (eds.): The Politics of War Trauma, The Aftermath of World War II in Eleven European Countries. Publisher: Aksant, Amsterdam, 2010. ISBN 9789052603711 
* Boender, Barbara / Haperen, Maria van / Üngör, Ugu: The Holocaust and other genocides. An introduction. Publisher: Amsterdam University Press, Amsterdam, 2012. ISBN 9789089643810 
* Adler, Nanci: Keeping Faith with the Party: Communist Believers Return from the Gulag. Publisher: Indiana University Press, Bloomington, 2012. ISBN 9780253357229 
* Keizer, Madelon de (ed.) / Bakker, Marjo (ed.) / Griffin, Roger (ed.): Fascism. Journal of Comparative Fascist Studies. Publisher: Brill, Leiden, 2012. ISSN [https://www.worldcat.org/search?fq=x0:jrnl&q=n2:2211-6257 2211-6257]
</div>

== גלריה ==
{| align="center" border="0" cellpadding="5" cellspacing="0"
|הכניסה הראשית בהרנגראכט
|חלל תצוגה במכון NIOD לחקר מלחמה, שואה ורצח עם
|מכון NIOD לחקר מלחמה, שואה ורצח עם בהרנחראכט 380 באמסטרדם
|חדר עיון של מכון NIOD לחקר מלחמה, שואה ורצח עם
|חצר צמודה לחדר העבודה
|}

== מוסדות מקבילים ==
* המרכז למחקר היסטורי ותיעוד על מלחמה וחברה בת זמננו - מוסד מקביל בבלגיה
* מוזיאון השואה הלאומי של הולנד

== קישורים חיצוניים ==

* 

== הערות שוליים ==

קטגוריה:חקר השואה
קטגוריה:הולנד במלחמת העולם השנייה
קטגוריה:הולנד: ארגונים
קטגוריה:רצח עם
מירון שורץ

מירון שורץ הוא נשיא בית הדין האזורי לעבודה בנצרת.

==ביוגרפיה==
נולד בשנת 1970 בישראל וסיים לימודיו בבית הספר התיכון עירוני ג' בחיפה בשנת 1988. בשנים 1989-2992 שירות בצה"ל. בשנת 1997 קיבל תואר ראשון במשפטים מאוניברסיטת חיפה ובמאי 1998 הוסמך כעורך דין. בשנים 1998-2004 עבד כעורך דין במשרד עורכי דין פרטי. בפברואר 2004 מונה לכהן כרשם בבית הדין האזורי לעבודה בנצרת. במאי 2007 מונה לשופט בבית הדין האזורי ובספטמבר 2017 לנשיא בית הדין.

ב-2012 פסק לטובת מאמן הכדורסל רועי פרל פיצויים על סך 120 אלף שקלים לאחר שפוטר ממועדון הכדורסל הפועל עפולה.

ב-2017 דחה תביעתם של רכזי ביטחון שוטף מבקעת הירדן לתשלום עבור שעות נוספות ועבודה בשבתות וחגים מכוח חוק שעות עבודה ומנוחה - וקבע כי עבודתם היא מסוג העבודות לגביהן נקבע בפסיקה כי לא ניתן ליישם עליה את הוראות חוק שעות עבודה ומנוחה.

ב-2018 הכיר בדיעבד ביחסי עובד-מעביד ביחס למנהל התארגנות לגירוש ציפורים מעל בריכות דגים באזור עמק בית שאן - וזאת על אף שתבנית ההעסקה של התובע הייתה מורכבת מאוד וכללה גם סממנים של עבודה עצמאית וגם סממנים של עבודה שכירה. בהתאם פסק לזכותו פיצויים על סך 151 אלף שקלים בגין זכויות סוציאליות שונות..

ב-2019 חייב את יורם שטרית, מנכ"ל חברת אטורה לשעבר, להשיב לחברה 1.5 מיליון שקלים לאחר שקבע כי השתמש בכספי החברה לתועלתו האישית או לתועלת מקורביו בניגוד לחובת האמון ותום הלב כלפי החברה ותוך הפרת הסכם העבודה מולו.

==הערות שוליים==

קטגוריה:נשיאי בתי הדין האזוריים לעבודה
קטגוריה:בוגרי אוניברסיטת חיפה: משפטים
קטגוריה:ילידי 1970
חורבת כישור

חורבת כישור הוא אתר ארכאולוגי הכולל שרידים של יישוב יהודי מתקופת בית שני, תקופת התלמוד ותקופת המשנה. החורבה ממוקמת בדרום שפלת יהודה בשמורת גבעות גומר. בשלהי המאה ה – 19 שכנו במקום בעיקר בתקופות הזריעה והקציר של השדות איכרים ערביים מחברון.<ref name=":0"></ref>

== מקור השם ==
מקור השם של חורבת כישור הוא למעשה תעתיק של השם הערבי שניתן למקום: ח'ירבת אום כשרם"<ref name=":0" />

== ארכאולוגיה ==
על אף שנסקרה מספר פעמים בעבר, מעולם לא בוצעה חפירה ארכאולוגית בחורבת כישור.<ref name=":0" /> האתר נזכר לראשונה בסקר של הקרן הבריטית לחקר ארץ ישראל, כאשר הממצא שתואר במקום הוא שרידי מבנים, חציבה של בורות מים ומערות. בשנת 1958 נתגלה במקום משקוף של בית כנסת או בית מדרש עליו חרותה מנורת שבעת הקנים.<ref name=":1"></ref><ref></ref> צפונית לחורבה נמצאת ישנן שתי בארות עתיקות, מצפון ממזרח ומדרום לחורבה בשיפולי הגבעה והגבעות ליד נתגלה הנקרופוליס של האתר.<ref name=":1" />

הנקרופוליס כולל בעיקר מערות קבורה עם כוכים ומיעוט שהם קברי ארקוסוליה. מערה יוצאת דופן היא מערת "יודן שאול", בה נתגלתה גלוסקמה שעל צידו של המכסה הגמלוני שלה מופיע הכיתוב – "יודן שאול". יודן מהווה את הצורה העתיקה של השם יהודה, שם נפוץ בכתובות קבורה.<ref name=":0" /> זהו סך הכל המקרה השני בו מתגלה מכסה גמלוני עליו חרות שם. התגלית הראשונה הייתה בחורבת רימון, אז נתגלתה גלוסקמה כזו שתוארכה למאה השלישית לספירה.<ref name=":0" />

== הערות שוליים ==

קטגוריה:אתרים ארכאולוגיים בארץ ישראל
קטגוריה:אתרים ארכאולוגיים יהודיים בארץ ישראל
קטגוריה:התקופה ההלניסטית
קטגוריה:התקופה החשמונאית בארץ ישראל
קטגוריה:התקופה הרומית בארץ ישראל
קריסטופורו סולרי

ממוזער
קריסטופורו סולרי (1460–1527 מכונה: הגיבן) היה פסל ואדריכל איטלקי. אחיו היה האמן אנדראה סולרי .

נולד בלומברדיה. נסע לוונציה, שם בראשית שנות התשעים של המאה ה־15 יצר את יצירת האמנות הראשונה שלו. כששב ללומברדיה כיהן כפסל החצר של דוכס מילאנו, לודוביקו ספורצה. בהזמנתו של הדוכס, פיסל ב־1497 את מצבתה של אשתו, באטריצ'ה ד'אסטה . ב־1501 מונה לפסל קתדרת מילאנו, שם יצר ב־1502 את פסלי אדם וחווה ופסל ישו הכבול לעמוד. ב־1519 מונה לתפקיד אדריכל הקתדרה אותה השלים. תכנן כמה כנסיות במילאנו. סגנון יצירתו משופע במוטיבים של הרנסאנס ומושפע מסגנונו של דונטו ברמנטה.

חלק מיצירותיו מוצגות במוזיאון המטרופוליטן לאמנות בניו יורק,<ref></ref> ב-Museum of Fine Arts בבוסטון,<ref></ref> במוזיאון ויקטוריה ואלברט בלונדון,<ref></ref> ועוד.<ref></ref>

== קישורים חיצוניים ==

* [http://www.artcyclopedia.com/artists/solari_cristoforo.html קריסטופורו סולרי] ב-ArtCyclopedia (באנגלית)
* 
* SOLARI, Cristoforo באתר Web Gallery of Art

== הערות שוליים ==

קטגוריה:אדריכלות הרנסאנס
קטגוריה:פסלים איטלקים במאה ה-16
העוגן למשפחות המילואים

העוגן למשפחות המילואים הוא מערך התנדבותי המסייע למשפחות בהן בן או בת הזוג התגייסו לשירות מילואים וכוחות ההצלה.

== רקע ==
העוגן למשפחות המילואים הוקם על ידי רחל עזריה ויעל יחיאלי ב- 7 באוקטובר 2023, על בסיס סיוע שניתן למשפחות בירושלים בתקופת מבצע צוק איתן.

רחל עזריה שיתפה בראיון עימה על הרקע להקמת הארגון: במהלך מבצע צוק איתן בן זוגה נקרא לשירות מילואים בצו 8 והיא נשארה לבד עם הילדים. היא הקימה מערך התנדבותי בירושלים שחיבר בין משפחות מגויסים לבין מתנדבים בהכנת אוכל, ליווי נשים אחרי לידה ועוד. בסופו של מבצע צוק איתן היו כ-500 משפחות בירושלים שהוענק להן סיוע. ב-7 באוקטובר 2023 עם פרוץ מלחמת חרבות ברזל בעקבות פניה של משפחה שקיבלה סיוע במהלך מבצע צוק איתן, חודשה פעילות הארגון והורחבה לשאר חלקי הארץ<ref></ref>. נכון למרץ 2024 הארגון מסייע לכ- 12,000 משפחות<ref name=":0" />. 

== פעילות ==
הארגון הוקם ופועל במטרה לעזור ולסייע למשפחות משרתי המילואים וכוחות ההצלה בתחומים שונים: עזרה בבית, טיפול בילדים, הכנת מזון, הוצאת כלבים לטיול, טיפול בתקלות בבית, מתן תמיכה ריגשית ועוד<ref></ref>.

פעילות הארגון מתבססת על מערך מתנדבים בראשות ומנהלות יישוביות או שכונתיות בשיתוף פעולה עם מטה הארגון וצוות סיוע טכנולוגי. מנהלות הישובים נמצאות ונמצאים בקשר רציף ומתמשך עם משפחות המגויסים המשרתים שירות מילואים פעיל.

במסגרת המערך חברים 8,000 מתנדבים, המסייעים למשפחות של משרתי המילואים בלמעלה מ-250 יישובים בכל רחבי הארץ<ref name=":0"></ref>.

=== שותפים למיזם ===

* משרד החינוך - בשיתוף עם משרד החינוך תלמידים בגילאים הרלבנטיים יכולים להתנדב בארגון במסגרת פרויקט מחויבות אישית
* עיריות ורשויות מקומיות - בחלק מהיישובים הארגון משתף פעולה עם העיריה או המועצה המקומית ונעזר במערך ההתנדבותי המקומי
* עמותות ועסקים - ישנן עמותות מסוימות שמשתפות פעולה ועסקים שתורמים למערך.

== קישורים חיצוניים ==

* [https://www.jdemocrat.org.il/ אתר האינטרנט הרשמי של העוגן למשפחות המילואים]

== הערות שוליים ==

קטגוריה:ארגונים חברתיים בישראל
קטגוריה:ישראל: חברה
קטגוריה:ארגוני עזרה בישראל
ארמנד ואן הלדן

ארמנד ואן הלדן (נולד ב-16 בפברואר 1970) הוא די ג'יי, מפיק תקליטים, רמיקסר וכותב שירים אמריקאי מבוסטון.

הסינגלים הידועים ביותר של ואן הלדן הם "You Don't Know Me", "I Want Your Soul", "My My My" אותו ביצע בשיתוף עם טארה מקדונלד, ו-"Bonkers" אותו ביצע בשיתוף עם דיזי רסקל, אשר כולם הגיעו למקום הראשון במצעד הדאנס הבריטי וחלקם הגיעו גם לצמרת מצעד שירי הדאנס קלאב של בילבורד.

בשנת 2009 ואן הלדן הקים את ההרכב Duck Sauce עם הדי ג'יי הקנדי A-Trak. הסינגל של ההרכב "Barbra Streisand", אשר הגיע לצמרת מצעד הפזמונים ב-12 מדינות, היה מועמד בעבר לפרס בטקס פרסי הגראמי ה-54 בקטגוריה הקלטת הדאנס/אלקטרונית הטובה ביותר. ההרכב הפיק גם את הסינגלים "Anyway " (שהגיע למקום הראשון במצעד הדאנס הבריטי), " Big Bad Wolf " ו-" nrg ".

למרות שואן הלדן זכה בעיקר להצלחה באירופה, ובמיוחד בבריטניה, ואן הלדן לקח גם חלק בסצנת המוזיקה האלקטרונית של ניו יורק עוד מאמצע שנות ה-90. ואן הלדן מרבה לעשות רמיקסים ומשתמש בדגימות של מוזיקת פאנק, מוזיקת סול, מוזיקת R&B ומוזיקת היפ הופ.

לאורך השנים ואן הלדן יצר בין היתר גם רמיקסים לשירים של אמנים בולטים שונים כמו קייטי פרי, ואן היילן, דאפט פאנק, פארל ויליאמס, בריטני ספירס, אנריקה איגלסיאס, דייוויד גטה, סם סמית', בלוק פארטי, ג'נט ג'קסון, ו-KRS-One.

== קישורים חיצוניים ==

* 

קטגוריה:בוגרי אוניברסיטת בוסטון
קטגוריה:אמריקאים ממוצא לבנוני
קטגוריה:אמריקאים ממוצא צרפתי
קטגוריה:תקליטנים אמריקאים
קטגוריה:ילידי 1970
מארטון שרלוש

מארטון שרלוש (במקור עד 1905 שפיץ,<ref>Az engedélyt tartalmazó BM rendelet száma/évszáma: 32499/1905.Forrás: MNL-OL 30804. mikrofilm 310. kép 2. karton. Névváltoztatási kimutatások 1905. év 44. oldal 17. sor</ref> בהונגרית: Sarlós Márton; בודפשט, 5 בפברואר 1886<ref></ref> – בודפשט, 1 באוקטובר 1971)<ref></ref> היה היסטוריון של המשפט יהודי-הונגרי, פרופסור באוניברסיטה, קנדידט (דוקטורט .CSc) למדע המדינה ומשפטים (1959).

== קורות חייו ==
מארטון שפיץ נולד במשפחה יהודית כבנם של יוז'ף שפיץ, משכיר שקים (לתבואה וכדומה), ושל קטלין גולדפינגר.<ref></ref> הוא השלים את לימודי המשפטים שלו באוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור ב-1907. לאחר התמחות ובחינות לשכת עורכי הדין מיוני 1911 עבד כעורך דין בבירת הונגריה. בשנה השנייה למלחמת העולם הראשונה, הוא נפל בשבי הרוסי והתגורר במחנה שבויים ליד אירקוטסק עד 1920. בין השנים 1920–1921 היה עובד הקומיסריון העממי הסובייטי לענייני חוץ ומרצה לגרמנית באוניברסיטת סברדלוב במוסקבה. הוא חזר הביתה בדצמבר 1921 והמשיך בעיסוקו המשפטי. לא ידוע על קורותיו בשואת יהודי הונגריה, אך לאחר מלחמת העולם השנייה, הפך חבר פעיל במפלגה הקומוניסטית ההונגרית. משנת 1945 השתתף בהקמת בתי המשפט העממיים ובפיתוחם. לאחר מכן ארגן את מערכת בתי המשפט הסוציאליסטית, תחילה כמנהל המועצה הלאומית של בתי המשפט העממיים, ולאחר מכן מ-1946 עד 1948 כנשיא המשותף שלהם. ביוני 1948 מונה לנשיא בית המשפט הפלילי בבודפשט ובשנת 1950 לנשיא בית המשפט המחוזי בבודפשט. מ-1954 ועד פרישתו ב-1962, עבד כפרופסור באוניברסיטה בפקולטה למשפטים וממשל באוניברסיטת אטווש לוראנד.

== חייו הפרטיים ==
רעייתו הייתה אליז וייס (1903–1971), לה נישא ב-4 ביוני 1929 בטרזווארוש, בודפשט. <ref></ref> ב-1938 (ייתכן) שהמירו את דתם לקתולית (אין על כך שום תיעוד).

== עבודותיו העיקריות ==
* דיני מים ותעשיית טחנות הקמח (בודפשט, 1930)
* מבנה אחיד של סדר הדין האזרחי (בודפשט, 1932)
* מדינה אוניברסלית והיסטוריה משפטית (ספר לימוד באוניברסיטה, עם ג'רג', בודפשט, 1957)
* מאבקה של תנועת הפועלים בהונגריה במאה ה-20. המאה למען זכות בחירה וחירויות (בודפשט, 1958)
* סצ'ני והשינוי של הסדר המשפטי הפיאודלי (בודפשט, 1960)
* בתי הדין המהפכניים של הרפובליקה הסובייטית (בודפשט, 1971)

== פרסים והוקרה ==
* עיטור מסדר ההצטיינות של הרפובליקה העממית ההונגרית (1947)
* עיטור מסדר הכבוד של העמל (1956; 1962)
* עיטור מסדר הכבוד של העמל דרג זהב (1970)
== לקריאה נוספת ==
* [https://adtplus.arcanum.hu/hu/view/JogtudomanyiKozlony_1972/?query=%22Sarlós%20Márton%22&pg=56&layout=s כתב עת למשפטים] (ינואר - פברואר 1972) 1-2. שִׁיר
* Magyar életrajzi lexikon III: כרך משלים ([https://mek.oszk.hu/00300/00355/html/ לקסיקון ביוגרפי הונגרי]. עורכת ראשית אגנש קניירש).

== הערות שוליים ==

קטגוריה:משפטנים יהודים הונגרים
קטגוריה:עורכי דין יהודים הונגרים
קטגוריה:קומוניסטים יהודים הונגרים
קטגוריה:היסטוריונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:יהודים בצבא האוסטרו-הונגרי
קטגוריה:שבויים במלחמת העולם הראשונה
קטגוריה:הונגרים שנולדו ב-1886
קטגוריה:הונגרים שנפטרו ב-1971
יאסר קרנבש

יאסר נמר אל-פאדל קרנבש (בערבית: ياسر نمر قرنبش, מכונה גם אבו פאדל; 1970 – 9 ביולי 2024) היה המלווה האישי של מזכ"ל חזבאללה חסן נסראללה, ומפקד המבצעים של חזבאללה במרג' עיון בשנת 2000. הוא השתייך ליחידה 4400 – יחידת ההתעצמות של חזבאללה המופקדת על העברות הנשק האיראני מסוריה ללבנון. נהרג בסיכול ממוקד בכביש ביירות-דמשק בסוריה.

== ביוגרפיה ==
קרנבש נולד ב-1970 בכפר זוטאר שבמזרח לבנון. הוא שימש כמפקד המבצעים של חזבאללה במרג' עיון בשנת 2000, ונטל חלק בקרב באל-רנדוריה במלחמת לבנון השנייה ב-2006. עוד קודם לכן, במשך תקופה היה מלווהו האישי ושומר ראשו של מזכ"ל חזבאללה חסן נסראללה. היה אחראי להעברת כוח אדם ונשק לחזבאללה מסוריה.

על פי העיתון הסעודי אל-חדת', יאסר קרנבש היה גורם מרכזי ביחידה 4400 בחזבאללה שאחראית על העברת תחמושת לחזבאללה מסוריה ללבנון. כמו כן הוא היה ידוע כאחראי על יחידת כוח האדם בחזבאללה.

=== מותו בסיכול ממוקד ===
ב-9 ביולי 2024, במסגרת סיכול ממוקד, הותקף הרכב בו נסע בכביש ביירות-דמשק באזור ג'דידת יאבוס במערב סוריה על ידי כטב"ם ישראלי, והוא נהרג במקום. יחד עימו נהרג אדם נוסף. בתגובה לסיכול שיגר חזבאללה עשרות רקטות ארטילריות לעבר רמת הגולן, אחת מהן פגעה פגיעה ישירה ברכב ושני נוסעיו, גבר ואשה, נהרגו כתוצאה מהפגיעה.

== קישורים חיצוניים ==
* 
* 

== הערות שוליים ==

קטגוריה:לבנון: צבא וביטחון
קטגוריה:החזית הצפונית במלחמת חרבות ברזל
קטגוריה:פעילי חזבאללה שנהרגו בידי ישראל
קטגוריה:לבנונים שנולדו ב-1970
קטגוריה:לבנונים שנפטרו ב-2024
הכוחות המזוינים של בוליביה

הכוחות המזוינים של בוליביה (בספרדית: Fuerzas Armadas de Bolivia) הם הכוח הצבאי של בוליביה. הכוחות המזוינים של בוליביה אחראים על ההגנה, החיצונית והפנימית, של בוליביה והם מורכבים על ידי צבא בוליביה, חיל האוויר של בוליביה והצי הבוליביאני. כל המוסדות הללו תלויים במשרד הביטחון של המדינה הזו.

בנוסף לצבא בוליביה, חיל האוויר הבוליביאני והצי הבוליביאני, המשטרה הלאומית של בוליביה, על אף שהיא תלויה במשרד הממשל בימי שלום, היא חלק מהעתודות של הכוחות המזוינים על פי החוק האורגני של החמושים. כוחות של אומה זו<ref name="auto"></ref>, יחד עם גופי מילואים אחרים כמו יחידות החירום וההצלה של SAR-FAB.

הנתונים על הגודל וההרכב של הכוחות המזוינים של בוליביה משתנים במידה ניכרת, עם נתונים רשמיים נדירים זמינים. עם זאת, ההערכה היא ששלושת הכוחות העיקריים (צבא, צי וחיל האוויר) מסתכמים בסך הכל בין 40,000<ref></ref> ל-70,000<ref></ref><ref></ref><ref></ref> חיילים, בעוד שמשטרת בוליביה מונה בסביבה 40,000<ref></ref><ref></ref> חיילים.

==הערות שוליים==

==קישורים חיצוניים==

קטגוריה:בוליביה: ארגונים ממשלתיים
קטגוריה:בוליביה: צבא וביטחון
בוליביה
חור שחור כוכבי (כוכב)

השוואה בין גודל הכוכב המכיל בתוכו את החור השחור, לעומת כוכבים מוכרים בגלקסיה שלנו. לשם השוואה, [[ביטלג'וז, השלישי מימין, הוא על-ענק אדום הגדול פי 14 מהשמש שלנו|ממוזער|שמאל]]
חור שחור כוכבי (הנקרא לעיתים גם "כוכב קוואזי" על שם הקוואזרים) הוא סוג של כוכב בהיר על מסיבי היפותטי שייתכן והתקיים בסוף עידן היקום המוקדם. אם הם אכן התקיימו, הרי שהם התקיימו לאורך תקופה קצרה מאוד במונחים אסטרונומיים, כ-6 או 7 מיליון שנים בלבד לפני שהתפוצצו בסופרנובה אדירה, והותירו חור שחור על מסיבי, אשר המשיך "לאכול" את החומר שנותר לאחר הפיצוץ.

תאוריית החורים השחורים הכוכביים מנסה להסביר את תהליך היווצרותם של החורים השחורים העל מסיביים, המצויים במרכז כל גלקסיה, שעל פי תורת היחסות של איינשטיין היקום פשוט צעיר מדי בשביל ליצור את המפלצות האלו.

== תהליך יצירת הכוכב ==
חור שחור כוכבי הוא כוכב מדור 3 (הדור הראשון של הכוכבים) שבמהלך הצתתו גרעין הכוכב קורס לחור שחור תחת הכבידה העצמית של הכוכב. לעומת כוכבים מדור 1 (הדור של השמש לדוגמה), שבו תהליך הקריסה הורס הכוכב, בכוכב חור שחור הכוכב שורד את המוות של עצמו, וכך במרכז הכוכב נותר חור שחור כוכבי "רגיל", אשר מוצא את עצמו מוקף על ידי כוכב מדור 3 (הכוכבים הגדולים ביותר, עם 100% מימן והליום).

כך, לעומת תהליך הגדילה האיטי של חורים שחורים "רגילים" (אכילת חומר הנופל אל החור השחור תוך כדי סיבוב החומר סביב החור השחור), החור השחור במרכז הכוכב "אוכל" חומר (מימן והליום) אשר נלחצים אליו על ידי הכוכב עצמו. כך, החור השחור גדל במספר סדרי גודל בזמן קצר יחסית (כ-6 מיליון שנים), ולאחר סיום חייו של הכוכב, נותר חור שחור על מסיבי, במקום חור שחור רגיל.

==קישורים חיצוניים==

קטגוריה:חורים שחורים
הצעירים השמרנים (הממלכה המאוחדת)

הצעירים השמרנים (באנגלית: Young Conservatives) הוא ארגון הנוער הרשמי של המפלגה השמרנית בבריטניה. הארגון פתוח לחברים בגילאי 16 עד 30, והוא פועל לקידום ערכים שמרניים בקרב צעירים ברחבי הממלכה המאוחדת. הצעירים השמרנים נוסדו בשנת 1908 בשם "הליגה הלאומית של צעירים שמרנים". הארגון שינה את שמו מספר פעמים במהלך השנים, ובשנת 1977 קיבל את שמו הנוכחי.

== אידאולוגיה ==
הצעירים השמרנים תומכים בעקרונות השמרנות המסורתיים, כגון:<ref name=":0"></ref>

* חופש הפרט: הצעירים השמרנים מאמינים כי לכל אדם יש זכות לחיות את חייו בצורה חופשית, ללא התערבות ממשלתית מיותרת.
* אחריות אישית: הצעירים השמרנים מאמינים כי לכל אדם יש אחריות לקחת את גורלו בידיו ולדאוג לעצמו ולמשפחתו.
* שוק חופשי: הצעירים השמרנים מאמינים כי שוק חופשי הוא הדרך הטובה ביותר להבטיח צמיחה כלכלית ושגשוג.
* צבא חזק: הצעירים השמרנים מאמינים כי צבא חזק הוא חיוני להגנת המדינה מפני איומים חיצוניים.
* ערכים משפחתיים מסורתיים: הצעירים השמרנים מאמינים כי משפחה חזקה היא הבסיס לחברה בריאה.

== פעילות ==
הארגון מקיים אירועים וכינוסים רבים לאורך השנה, בהם דיונים פוליטיים, הרצאות, סדנאות ופסטיבלים. אירועים אלו פתוחים לחברים וללא חברים כאחד. הצעירים השמרנים משתתפים באופן פעיל בקמפיינים בחירות של המפלגה השמרנית. הם עוסקים בגיוס תמיכה, בדיוק על דלתות, בהפצת חומרי הסברה ועוד. הארגון מפתח מדיניות בנושאים שונים, כגון חינוך, בריאות, כלכלה וחברה. המדיניות המפותחת מוצגת לחברי הארגון ולציבור הרחב. הארגון מציע תוכניות הכשרה רבות לפעילים פוליטיים. תוכניות אלו נועדות ללמד את הפעילים כיצד לנהל קמפיינים, לגייס תמיכה ולעבוד עם התקשורת. הארגון מפרסם חומרים הסברתיים רבים, ביניהם עלוני מידע, כרזות וסרטונים. חומרים אלו נועדו להעלות את המודעות לערכים ולמדיניות של הארגון.<ref name=":0" />

== בוגרים ==
הארגון שימש כמקפצה עבור רבים מהפוליטיקאים הבכירים במפלגה השמרנית, ביניהם מרגרט תאצ'ר, דייוויד קמרון ובוריס ג'ונסון. הארגון היה מעורב בקמפיינים פוליטיים רבים, ביניהם קמפיין הבחירות של מרגרט תאצ'ר בשנת 1979 וקמפיין הברקזיט בשנת 2016. הארגון זכה לביקורת מצד גורמים שונים על רקע פעילותו הפוליטית, אך הוא נותר אחד מארגוני הנוער הפוליטיים הגדולים והמשפיעים בבריטניה.

== קישורים חיצוניים ==

==הערות שוליים==

קטגוריה:המפלגה השמרנית (הממלכה המאוחדת)
קטגוריה:תנועות נוער
היינריך פון אופטרדינגן

תורינגיה, בת זוגו סופיה, המינזינגרים המתמודדים וקלינגזור פון אונגרלנט, קודקס מאנסה, 1305–1315 לערך.]]
הַיְנְרִיךְ פוֹן אוֹפְטֶרְדִינְגֶן (בגרמנית: Heinrich von Ofterdingen) היה דמות אגדית של משורר לירי ומינזינגר גרמני מתקופת שיא ימי הביניים, המוזכרת במסורת הספרותית על זנגרקריג (מלחמת המשוררים) בטירת וארטבורג. דמותו הופיעה לימים גם ברומן פרגמנטי מאת נובאליס בשם "היינריך פון אופטרדינגן" משנת 1800 ובנובלה "מאבק המשורר" מאת א.ת.א. הופמן מ-1818.

== מקורות על דמותו ==
הפירסטנלוב (שיר שבח לנסיך) בן 24 הבתים על זנגרקריג מתאר את התמודדותו של היינריך עם זמרים מפורסמים אחרים, כמו ולטר פון דר פוגלוויידה, ריינמאר פון צווטר ווולפרם פון אשנבך בנוכחותו של הלנדגראף של תורינגיה. לאחר שהוא מנוצח הוא מקבל רשות לזמן את המכשף האגדי קלינגזור פון אונגרלנט לעזרתו.

מספר גרסאות של הזנגרקריג, בשינויים מסוימים, הופיעו בכתבי יד לשירה, כגון קודקס מאנסה. עוד בימי הביניים תואר הזנגרקריג כאירוע היסטורי, למשל על ידי דיטריך מאפולדה. הגרסה הוולגטית המאוחרת של השיר על המלך לאורין ודמותו של דיטריך פון ברן מייחסת את כתיבת השיר להיינריך.

לאחר שהזנגרקריג פורסם שוב על ידי הסופר השווייצרי יוהאן יאקוב בודמר במאה ה-18, הפך סיפור ימי ביניימי זה על שירה וחברה פופולרי בקרב סופרים רומנטיים. היינריך פון אופטרדינגן נודע בעיקר בזכות הרומן של נובאליס שפורסם ב-1802, והתגלמותו באופרה טנהויזר מאת ריכרד וגנר, התלכדה עם אגדת טנהויזר של ימי הביניים המאוחרים, שילוב שנוצר על ידי כריסטיאן תאודור לודוויג לוקאס בספרו "על מלחמת וארטבורג" מ-1838. הרומן של נובאליס הכיל גם את סמל הפרח הכחול, שהפך לסמל מפתח ברומנטיקה. בתחילת המאה ה-20 תיארו סופרים גרמנים לאומנים את היינריך כמגן השירה הגרמנית האמיתית ואף כמחבר של שירת הניבלונגים.

== קישורים חיצוניים ==

* הרומן [https://gutenberg.org/ebooks/31873 היינריך פון אופטרדינגן] מאת נובאליס, באתר פרויקט גוטנברג 

==הערות שוליים==

קטגוריה:דמויות בדיוניות
הדיוויזיה ה-54 (האימפריה הגרמנית)

הדיוויזיה ה-54 (בגרמנית: 54. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

== היסטוריה ==
הדיוויזיה הוקמה ב-3 במרץ 1915, מיחידות שנלקחו מדיוויזיות אחרות או שגויסו לאחרונה. היחידות נלקחו מחלקים שונים של הקיסרות הגרמנית: רגימנט המילואים ה-27 מסקסוניה הפרוסית, שנלקח מדיוויזיית המילואים ה-7; רגימנט הרגלים ה-84 משלזוויג-הולשטיין, שנלקח מדיוויזיית הרגלים ה-18; ורגימנט המילואים ה-90 מהדוכסות הגדולה של מקלנבורג-שוורין, שנלקח מדיוויזיית המילואים ה-18. פרשי הדיוויזיה היו אסקדרון של רגימנט ההוסרים טוטנקופף של בראונשווייג.

לאחר תקופה קצרה בחזית בצרפת, נשלחה הדיוויזיה לחזית המזרחית ביולי 1915, שם השתתפה במתקפת בוג-נארוו. היא חזרה לחזית המערבית באוקטובר 1915. ממאי עד נובמבר 1916, הדיוויזיה השתתפה בקרב ורדן, במיוחד בקרב על מבצר דואומון. בשנת 1917, היא לחמה בקרב השני על האן ובקרב איפר השלישי, שם ספגה אבדות כבדות. היא גם התמודדה עם התקפת הטנקים של מדינות ההסכמה בקמברה בנובמבר 1917. באביב 1918 לחמה הדיוויזיה במתקפת האביב, ובהמשך לחמה בקרב אמיין ובמתקפת מאה הימים. לאחר תום המלחמה חזרה הדיוויזיה לביתה, שם פורקה בינואר 1919. היא דורגה על ידי המודיעין של מדינות ההסכמה ב-1917 וב-1918 כדיוויזיה מדרג שני, בעיקר בשל אבדות כבדות בהתקפות בהן השתתפה. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919, (1920)</ref>

== מפקדים ==
*גנרל-לויטננט אוסקר פון ואטר (1 במרץ 1915 – 4 במרץ 1918)
*גנרל-מיור ארנסט קאביש (5 במרץ 1918 – 8 בפברואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== הערות שוליים ==

54
54
הדיוויזיה ה-204 (האימפריה הגרמנית)

הדיוויזיה ה-204 (וירטמברג) (בגרמנית: 204. (Württembergische) Infanterie-Division) הייתה דיוויזיה של ממלכת וירטמברג, אשר הפכה לחלק מצבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

== היסטוריה ==
הדיוויזיה הוקמה ב-8 ביוני 1916 מיחידות וירטמברגיות וסקסוניות, והועמדה תחת פיקודו של גנרל-לויטננט הרמן פון שטיין. הדיוויזיה הוצבה בחזית המערבית, ובדצמבר 1916 היא הפכה ליחידה וירטמברגית בלבד. הדיוויזיה השתתפה בקרב איפר השלישי, מתקפת האביב הגרמנית, קרב אמיין ומתקפת מאה הימים, ולאחר המלחמה חזרה לגרמניה ופורקה בינואר 1919.

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

204
204